 Siyaasiyiinta: Siyaasiyiinta Soomaalida oo ah kuwo leh ujeeddooyin kala gedgeddisan ayaa waxay qaarkood soo dhaweeyeen in dalka la keeno ciidammo shisheeye halka kawo kalena ay si toos ah uga soo horjeesteen, siyaasiyiinta ka soo horjeesatay ayaa waxay ku andacoonayaan in ciidamo shisheeye oo Soomaaliya la geeyo ay sii hurinayaan dhibaatada ka taagan Soomaaliya, waxayna farta ku fiiqeen in dal la doonayo in nabadgalyadiisa laga shaqeeyo aan la geyn ciidan shisheeye, waxay kaloo sheegeen kuwa diidda in ciidan Soomaaliya la keeno in ciidammadii kal hore dalka yimid ay dagaal kala horyimaadeen Soomaalida, taasina ay na tusayso in rabshado mooyeen aysan kuwanna wax kale ka dhalanayn. 